ྡུག་བསྔལ་ལས་འཇིགས་པ་མཆིས་སོ་ཞེས་གསོལ་ཏོ། །དེ་ལྟ་ན་གཞན་
དག་ལ་སྡུག་བསྔལ་མ་བསྐྱེད་ཅིག ། དེ་ཅིའི་ཕྱིར་ཞེ་ན། ༷ གང་གིས་སྡུག་
286

བསྔལ་བྱས་ན་བདེ་བར་འགྱུར་པ་ནི་མེད་དེ་ཞེས་པ་ནས་ཇི་སྲིད་དུ་ཚིགས་སུ་
བཅད་པ་གཉིས་གསུངས་སོ། །གཞན་དག་ནི་སྡུག་བསྔལ་གྱི་འཇིག་པ་ཀུན་དུ་
རྒྱུ་ཞིག་གིས་འདི་སྐད་ཅེས། ཀྱེ་གོོ་ཏ་མ་བདག་འདིར་སྡུག་བསྔལ་གྱིས་་་་་་
འཇིགས་པར་གྱུར་ན།དེ་ཐབས་གང་གིས་བདག་གི་སྡུག་བསྡལ་མེད་པར་
འགྱུར་ཞེས་གསོལ་བ་དང་། དེ་ཉིད་ཀྱི་ཕྱིར་འདི་གསུངས་པ་ཡིན་ནོ་ཞེས་ཟེར་
རོ། །ཁྱོད་ནི་ཞེས་བྱ་བ་ནི་གལ་ཏེའོ། །འཇིགས་པ་ནི་སྐྲག་པའོ། ། སྡུག་བསྔལ་
གྱིས་ཞེས་བྱ་བ་ནི་ངན་སོང་གི་སྡུག་བསྔལ་ལས་ཞེས་བྱ་བའི་ཚིག་གི་ལྷག་མ་སྟེ།
གསུམ་པའི་གནས་སུ་ལྔ་ པ་གཞག་པས་ན་སྡུག་བསྔལ་ལས་ཞེས་བྱ་བའི་དོན་
ནོ། ། ཁྱོད་ལ་ཞེས་བྱ་བ་ནི་གལ་ཏེ་ཁྱོད་ལ་སྡུག་བསྔལ་མི་སྡུག་པ་སྟེ། བདེ་
འགྲོའི་སྡུག་བསྔལ་ལམ་འདུ་བྱེད་ཀྱི་སྡུག་བསྔལ་མི་འདོད་པ་ཡིན་ན་སྟེ། ངན་
སོང་གི་སྡུག་བསྔལ་ནི་སྔར་བཤད་པའི་ཕྱིར་རོ། །གང་གི་ཕྱིར་ཡང་དེས་ཉེ་བར་
གདུང་བ་ཡིན་པའི་ཕྱིར་མངོན་པར་མི་འདོད་པ་སྟེ། དེ་བས་ན་དེའི་འོག་ཏུ་
སྐྱེ་ བ་ ལ་ མངོན་ དུ་ ཕྱོགས་ པའི་ ཕྱིར་ སྡུག་ བསྔལ་ ལས་ འཇིགས་ པ་ ཡིན་ ཏེ།
བདག་སྡུག་བསྔལ་བར་ནམ་ཡང་མ་གྱུར་ཅིག་པའོ། ། དེར་ལྷུང་བ་ཡོངས་སུ་
སྤང་བའི་སྨན་བསྟེན་པའི་ཐབས་སྟན་པའི་ཕྱིར་སྨྲས་པ། མེ་བྱ་ཞེས་བྱ་སྟེ་ནམ་
ཡང་མ་བྱེད་ཅིག་པའོ། ། སྡིག་པ་ཅན་གྱི་ལས་ཞེས་བྱ་བ་ནི་ངན་པར་སྤྱོད་་་་་
པའོ། །མངོན་སུམ་ནི་སྐྱེ་བོ་ཐམས་ཅད་ཀྱིས་མངོན་སུམ་དུ་གསལ་བར་རོ། །
ལྐོག་ཏུ་་རུང་ཞེས་བྱ་བ་ནི་ཡང་ན་སྐྱེ་བོས་དབེན་པའི་ཕྱོགས་ཏེ། ཕག་ཏུ་ཞེས་
བྱ་བའི་དོན་ནོ། ། ཇི་སྐད་དུ། མ་མཐོང་ལྐོག་ཏུའང་མི་བྱ་སྟེ། །ལས་དེ་་་་
འཕགས་པས་མི་བྱའོ། །ཞེས་གསུངས་པའོ། །གལ་ཏེ་སྡིག་པའི་ལས་བྱས་་་་་་་
སམ། ། བྱེད་ཀྱང་རུང་སྟེ་ཞེས་བྱ་བ་ནི་གལ་ཏེ་ཡང་ཁྱོད་མི་ཤེས་པས། ང་
ཡོངས་སུ་མྱ་ངན་ལས་འདས་པའི་འོག་ ཏུ་སྲོག་གཅོད་པ་ལ་སོགས་པའི་ཉེས་
དམིགས་ཉེས་པར་སྤྱོད་དམ་ང་ཉིད་ད་ལྟར་འདུག་བཞིན་དུ་མདུན་དུ་ཁྱོད་ཀྱིས་
བྱས་ན་དེས་ན་ཁྱོད་ནི། སྡུག་བསྔལ་ལས་ཞེས་བྱ་བ་སྨོས་ཏེ། ལུས་དང་
287

སེམས་གདུང་བ་ལས་སོ། །ཐར་མི་འགྱུར་ཞེས་བྱ་བ་ནི་ངེས་པར་འབྱུང་བའོ། །
ཅི་ཞིག་བྱས་ན་ཐར་པར་མི་འགྱུར་ཞེ་ན། སྨྲས་པ། ཀོག་ཅེས་ལངས་ཏེ་བྲོས་
བྱས་ཀྱང་། །ཞེས་བྱ་བ་སྟེ། རང་གི་ཡུལ་ལམ་རྒྱ་མཚོ་ལ་སོགས་པ་ལས་རྒལ་
ཞིང་འདས་པར་བྱས་པའམ། ཡུལ་ཐག་ཤིན་ཏུ་རིང་པོར་སོང་བར་གྱུར་ཀྱང་
སྟེ་ཇི་སྐད་དུ། སྡིག་ཅན་བདག་ཉིད་གར་འགྲོ་བ། །སྡུག་བསྔལ་ཉིད་ནི་དེར་
འགྲོ་སྟེ། །གང་དང་གང་དུ་མེ་གནས་པ། །དེ་ཉིད་ན་ནི་བསྲེག་པར་འགྱུར། །
ཞེས་གསུངས་པའི་ཕྱིར་རོ། །བར་སྣང་ལ་སོགས་པར་བྲོས་ན་དེ་ལས་ཐར་བར་
འགྱུར་རོ་ཞེས་བདེན་པར་སྨྲ་བ་གཅད་པའི་ཕྱིར་སྨྲས་པ། གང་དུ་གནས་ན་
འཆི་བས་མི་ཚུགས་པ། །ཞེས་བྱ་བ་ལ་སོགས་པ་སྟེ། འདིར་གླེང་གཞི་དང་
འབྲེལ་བ་ནི་མི་རྟག་པའི་ཚོམས་སུ་བཤད་དེ། འཆི་བའི་གནས་སུ་ལས་ཉི་ཚེ་
བརྫོད་པ་ཡིན་ནོ། །ལས་ཀྱིས་ཟིལ་གྱིས་ནོན་པར་བྱེད་པས་དེ་བྱ་བར་མི་རུང་
བའི་ཕྱིར་སྨྲས་པ། = ཕ་རོལ་པོ་ལ་བརྟགས་ནས་གང༌། །ཞེས་བྱ་བ་ལ་སོགས་
པའོ། ། ། རྒྱལ་པོ་ མ་སྐྱེས་དགྲས་ ཀཱར་ཥཱ་ བ་ ཎའི་ བཞི་ ཆ་ བརྐུས་ པ་ ཙམ་ དང་།
གཞན་གྱིས་བསྒྱུར་བ་ཙམ་གྱིས་ཀྱང་གསོད་པར་བྱེད་དོ། ། དེ་རེ་ཞིག་ཅིག་ན་
རྐུན་མ་དང་བྱི་བོ་བྱེད་པ་དང་། ཞལ་ཆེ་ལ་གཡོ་བྱེད་པ་མང་པོ་དག་གསད་
པའི་ཕྱིར་གཤེད་མ་བའི་ལག་ཏུ་གཏད་དེ། དེའི་དབང་དུ་མཛད་ནས་འདི་
གསུངས་སོ། །གང་ཞེས་བྱ་བ་དང་། སྡིག་པ་ཅན་གྱི་ལས་ཞེས་བྱ་བ་འདིར་
སྦྱར་བར་བྱའོ། །ཕ་རོལ་པོ་ལ་ཞེས་བྱ་བ་ནི་རྐུན་པོ་དང་བྱི་བོ་བྱེད་པ་ལ་སོགས་
པ་དག་ལའོ། །བརྟགས་ནས་ཞེས་བྱ་བ་ནི་ཉེ་བར་བརྟགས་པ་དང་། ཡོངས་
སུ་བཙལ་བ་སྟེ། སྐྱེས་བུ་གང་གིས་སྡིག་པ་བྱས། །ཞེས་སོ། །སྡིག་པ་ཅན་ཞེས་
བྱ་བ་ནི་འོག་ནས་བཤད་དོ། །མཐོང་བ་ནི་འཇིག་རྟེན་ངེས་པར་བྱས་པའོ། །
སྡིག་པ་ན་ཞེས་བྱ་བ་ནི་སྐྱེས་བུ་དམ་པ་རྣམས་ཀྱིས་སྨད་པ་དང་མི་འདོད་པའི་
འབྲས་བུའོ། །བདག་གིས་ཞེས་བྱ་བ་ནི་རང་ཉིད་ཀྱིས་སོ། །དེ་དག་མི་བྱ་ཞེས་
བྱ་བ་ནི་སྡིག་པ་ཅན་གྱི་ལས་མི་བྱ་བའོ། །ཅིའི་ཕྱིར་ཞེ་ན། འདི་ལྟར། སྡིག་
288

བྱས་ལས་ནི་རྗེས་སུ་འབྲང་། །ཞེས་བྱ་བ་ཡིན་ཏེ། སྡིག་པ་བྱེད་པ་ཡིན་ནོ་ཞེས་
སྐྱེ་བོ་རྣམས་སྨོད་ཅིང་སྡིག་པ་ཅན་གྱི་སྐྱེ་བོ་ནི་ཐ་མ་ཡིན་ནོ་ཞེས་བྱ་བའི་ཕྱིར།
རང་གིས་བྱས་པའི་སྡིག་པའི་ལས་དེ་ནི་འདི་དང་ཕ་རོལ་ཏུ་རྗེས་སུ་འབྲང་བ་
ཡིན་ཏེ། ཇི་ལྟར་བདག་གིས་མིག་གིས་ཐམས་ཅད་མཐོང་བ་བཞིན་ནོ། །སྡིག་
པའི་ལས་ཀྱི་སྐྱོན་བ་སྟན་པས་དེ་འགག་པའི་ཕྱིར་འདི་གསུངས་སོ། །གང་ཡང་
ལས་ཀྱི་ཞགས་པས་བཅིངས་པར་གྱུར་ན་ནི་གཡང་སར་ལྷུང་བར་འགྱུར་རོ་ཞེས་
བསྟན་པའི་ཕྱིར་སྨྲས་པ། ལས་གང་ཤིན་ ཏུ་མི་བཟང་དང་། །ཞེས་བྱ་བ་ལ་
སོགས་པའོ། །དེ་ནས་སྲང་ལ་གཡོ་བྱེད་པའི་ཚོང་དཔོན་ཞིག་དང་། འཐབ་
མོས་འཚོ་བའི་གྲོང་དཔོན་ཞིག་ལ་བཅོམ་ལྡན་འདས་ཀྱིས་འདི་སྐད་ཅེས་བཀའ་
སྩལ་ ཏོ། ། འདི་ ལ་ ཟོལ་ བྱེད་ པས་ གཞལ་ བླུགས་ གཅིག་ ཏུ་ འཚོས་ པ་ དང་།
ལོག་པའི་འཚོ་བས་འཚོ་བར་བྱེད་པ་སྟེ། = འདི་ལྟ་སྟེ་ཁར་བའི་སྲང་ལ་ཟོལ་
བྱེད་པ་དང་། གཞལ་བླུགས་ལག་ཅིག་ཏུ་ཞོལ་བྱེད་པ་དང་མཆོག་ ཏུ་གཏུམ་
ཞིང་མི་བཟད་པ་ལག་པ་ཁྲག་གིས་སྦགས་པ་ནི་ཇི་སྲིད་དུ་དམྱལ་བ་རྣམས་སུ་སྐྱེ་
བར་འགྱུར་རོ་ཞེས་བྱ་བ་ནས་ཚིགས་སུ་བཅད་པ་གཉིས་གསུངས་སོ། །གང་
ཞེས་བྱ་བ་དང་། མིའི་ཞེས་བྱ་བར་སྦྱར་ཏེ་སེམས་ཅན་ནོ། །ཟོལ་བྱེད་གཞལ་
བླུགས་འཆོས་པ་དང་། ། ཞེས་བྱ་བ་ནི་སྔ་ན་མེད་པའི་བྲོལ་སོགས་པའི་ཆོས་
པའོ། ། འདིས་འཇལ་བ་ཡིན་པས་གཞལ་བླུགས་ཏེ། _ དེ་ཡང་བཅོས་མ་དེའི་
སྦྱོར་བ་བྱས་པའོ། །དེ་ལས་གབ་པ་ལས་གཞན་ལ་འཚེ་བའི་ཐབས་བསྟན་ནས་
བསལ་བར་སྨྲས་པ། ¨ལས་གང་ཤིན་ ཏུ་མི་བཟད་པ། ། ཞེས་བྱ་བ་སྨོས་ཏེ།
སྲོག་གཅོད་པ་ལ་སོགས་པ་རྣམ་པར་སྨད་པའི་སྤྱོད་པ་དེའོ། ། མི་ལ་འཚེ་བར་
བྱེད་པ་དང་། ། ཞེས་བྱ་བ་ནི་སེམས་ཅན་གཞན་ལ་ཉེ་བར་གདུང་བར་བྱེད་པ་
ཡིན་ནོ། ། གཞན་ལ་བྱེད་དུ་འཇུག་པ་ཞེས་བྱ་བ་ནི་གཞན་བྱེད་པར་འཛུད་་
པའམ། གཞན་གྱི་ལག་གིས་ཞེས་བྱ་བའི་དོན་ནོ། །དེ་ཡིས་གཡང་སར་ལྷུང་
བར་བྱེད། །ཅེས་བྱ་བ་ནི་རབ་ཏུ་འགྲོ་བ་དང་འཇུག་པ་ཞེས་བྱ་བའི་དོན་ནོ། །
289

གཡང་ས་ནི་ངན་སོང་ངོ་། །དེ་ཡིས་ཞེས་བྱ་བ་ནི་འཚེ་བ་བྱེད་པ་ལ་སོགས་པས་
སོ། །ཅིའི་ཕྱིར་ཞེ་ན། སྨྲས་པ། ལས་དེ་མི་ཡི་རྗེས་འབྲང་བས། །ཞེས་བྱ་བ་
ཡིན་ཏེ། གང་གི་ཕྱིར་སེམས་ཅན་དེ་སྡིག་པ་ངན་སོང་གི་འབྲས་བུའི་ལས་ནག་
པོའི་ཞགས་པ་ཉིད་ཀྱིས་བཅིངས་པ་སྟེ། གཞན་གྱིས་དབང་དུ་བྱས་པ་ཡིན་
པས་དེ་བས་ན་མི་འདོད་ཀྱང་ངན་སོང་དུ་འགྲོ་བ་ཉིད་དོ། །འོ་ན་ལུས་ཀྱིས་ལས་
བྱས་པ་ནི་ལུས་ཉམས་པས་འཇིགས་པར་འགྱུར་ཏེ། གང་གི་ཕྱིར་གནས་་་
ཉམས་ན་གནས་པ་ཉམས་པར་སྣང་ངོ་ཞེ་ན། སྨྲས་པ། མི་ཡིས་གང་དང་
གང་བྱས༌པའི། ། ཞེས་བྱ་བ་སྟེ། གང་ཅུང་ཟད་ཀུན་ནས་ཉོན་མོངས་པ་་་་
སེམས་ཅན་འདི་སྤྱོད་པའོ། །དེ་གང་ཡིན་ཞེ་ན། སྨྲས་པ། ། དགེ་བའམ་ནི་
སྡིག་པ་ཡི། །ཞེས་བྱ་བ་སྨོས་ཏེ། མི་དགེ་བའི་ལས་སམ་དགེ་བའི་ལས་སོ། །
དེ་ལྟ་དེ་ལྟར་ཞེས་བྱ་བ་ནི་དགེ་བ་དང་མི་དགེ་བ་རང་གིས་བྱས་པ་ལས་སོ།
འབྲས་བུར་འགྱུར་ཞེས་བྱ་བ་ནི་བགོ་སྐལ་ལ་སྤྱོད་པའོ། ། ཅིའི་ཕྱིར་དེ་ལྟར་་
འགྱུར་ཞེ་ན། ལས་རྣམས་ཆུད་ཟར་མི་འགྱུར་ཏེ། །ཞེས་བྱ་བ་སྟེ་གང་གི་ཕྱིར་
ལས་བྱས་ཤིང་བསགས་པ་ནི་འབྲས་བུ་མེད་པར་མི་འགྱུར་ཏེ། དེ་བས་ན།
ལས་རྣམས་བསྐལ་པ་བརྒྱར་ཡང་ནི། །ཆུད་མི་ཟ་བའང་ཚོགས་དང་དུས་། །
ཞེས་བྱ་བའི་ཚིག་གིས་སོ། །སྡུག་བསྔལ་གྱིས་འཇིགས་པ་རྣམས་ལ་སྡིག་པའི་
ལས་སྡོང་བ་ལ་གཟུད་པའི་ཕྱིར་འདི་གསུངས་སོ། །དུས་ཅུང་ཟད་དུ་ཉེས་པར་
སྤྱོད་པ་བྱས་ཀྱང་ཇི་སྲིད་མ་ཤིའི་བར་དུ་བདེ་བ་ཡོད་དོ་ཞེས་པ་ལ། དེ་ཉིད་
སྨྲས་པ། དེ་ཡི་ཚོགས་པ་དེ་སྲིད་དུ། །ཞེས་བྱ་བ་ལ་སོགས་པ་ཡིན་ནོ། །རྒྱལ་
པོ་གསལ་རྒྱལ་དང་། ྋ རྒྱལ་པོ་མ་སྐྱེས་དགྲ་གཉིས་ཕན་ཚུན་མི་མཐུན་པར་གྱུར་
ཇི་ཙམ་ན་མ་སྐྱེས་དགྲས་རྒྱལ་པོ་གསལ་རྒྱལ་གྱི་གླང་པོ་ཆེའི་ཚོགས་ལ་
སོགས་པ་ཐམས་ཅད་ཕྲོགས་པར་གྱུར་ཏོ་ཞེས་བྱ་བ་ལ་སོགས་པ་རྒྱ་ཆེར་དགེ་
སློང་རབ་ཏུ་མང་པོ་བསོད་སྙོམས་ལ་འོངས་པ་དག་ལས་གསན་ནས་བཅོམ་ལྡན་
ཏེ།
འདས་ཀྱིས་དགྲ་ལས་རྒྱལ་བར་གྱུར་ཅིག་ཅེས་བྱ་བ་ལ་སོགས་པ་བཀའ་སྩལ་པ་
།
290

དང་། ཡང་འཐབ་མོ་ལ་ཞུགས་ཏེ་རྒྱལ་པོ་གསལ་རྒྱལ་གྱིས་རྒྱལ་པོ་མ་སྐྱེས་
དགྲ་དེ་སོན་བཞིན་དུ་བཟུང་སྟེ། བཅོམ་ལྡན་འདས་ཀྱི་སྤྱན་སྔར་ཁྱེར་ཏེ་་
ལོངས་ནས་གསོལ་པ། བཙུན་པ་འདི་ནི་བདག་དང་ཡུན་རིང་པོ་ནས་ཁོན་
མེད་པ་ལགས་ན། འདི་ཉིད་ཀྱིས་དགྲ་བགྱིས་པ་ཉིད་ཚེར་ཟད་དོ་ཞེས་པ་ནས།
གྲོགས་པོའི་བུ་ཡིན་ནོ་ཞེས་བྱ་བའི་བར་དུ་ཇི་སྲིད་དུ་གང་གི་ཀྱང་མ་གཏང་ངོ་
ཞེས་པ་ནས་རྒྱལ་པོ་ཆེན་པོ་འདི་ཁྱོད་ཀྱིས་མ་བཏང་བ་དེས་ནི་ཡུན་རིང་པོར་
གནོད་པར་འགྱུར་ཞིང་མི་ཕན་པར་འགྱུར་རོ་ཞེས་གསུངས་ཏེ། དེས་ན་ཇི་
ཙམ་ན་འདི་གསུངས་སོ། །རུང་བར་བྱེད་ཅེས་བྱ་བ་ནི་རྣམ་པར་འཇིག་པ་དང་།
རྣམ་པར་འཇོམས་པར་བྱེད་པའོ། །དེ་སྲིད་ཅེས་བྱ་བ་ནི་དེ་སྲིད་ཀྱི་དུས་སོ། །
འདི་ནི་ཞེས་བྱ་བ་ནི་མ་སྐྱེས་དགྲ་ལ་སོགས་པའོ། །དུས་ཇི་སྲིད་ཅིག་ཏུ་འདི་རུང་
བར་བྱེད་ཅེ་ན།དེ་ཡི་ཚོགས་པ་ཇི་ཙམ་ན་འདི་གསུངས་སོ། | །རུང་བར་བྱེད་
ཅེས་བྱ་བ་ནི་རྣམ་པར་འཇིག་པ་དང་། རྣམ་པར་འཇོམས་པར་བྱེད་པའོ། །
དེ་སྲིད་ཅེས་བྱ་བ་ནི་དེ་སྲིད་ཀྱི་དུས་སོ། །འདི་ནི་ཞེས་བྱ་བ་ནི་མ་སྐྱེས་དགྲ་ལ་
སོགས་པའོ། །དུས་ཇི་སྲིད་ཅིག་ཏུ་འདི་རུང་བར་བྱེད་ཅེ་ན།
དེ་ཡི་ཚོགས་པ་
ཇི་སྲིད་བར་། །ཞེས་བྱ་བ་སྨོས་ཏེ། དུས་ཇི་སྲིད་ཀྱི་བར་དུ་དེའི་དགེ་བའི་ལས་
མ་ཟད་ ཅིང་ནུས་ པ་ མངོན་ དུ་ཕྱོགས་ཤིང་གནས་པ་འམ། = སྒྲུབ་པའི་འདུ་"
འཕྲོད་རྗེས་སུ་མཐུན་པར་གྱུར་པ་འཇུག་པ་དེ་སྲིད་དུ་འོ། །དེ་ནས་གཞན་ཡང་
རུང་བྱེད་དེ། །ཞེས་བྱ་བ་ལ། དེ་ནས་ཞེས་བྱ་བ་ནི་དེའི་ཕྱི་ནས་ཏེ། སྔར་
བཤད་པའི་ཚོགས་པ་དང་བྲལ་བར་གྱུར་པ་དང་། ཁྱོད་ལ་སོགས་པ་ཅི་ལ་
རག་པ་མེད་པར་ཆས་ནས་རྒྱལ་པོ་མ་སྐྱེས་དགྲ་ལ་སོགས་པ་གང་ཡང་རུང་བ་
ཟིལ་གྱིས་གནོན་པར་བྱེད་དོ། །གཞན་དག་ནི་སྔར་གྱིས་རུང་བར་བྱེད་པ་དེ་
འཇིག་པའི་འོག་ཏུ་དེ་ལས་བཟློག་པ་སྟེ། .. ཚོགས་པ་འདུས་པའི་ཕྱིར་རུང་བར་
བྱེད་པ་གཞན་དག་གིས་རུང་བར་བྱེད་དོ། བཅོམ་ལྡན་འདས་དམྱལ་བའི་
གནས་སུ་རྒྱུ་ཞིང་གཤེགས་པའི་ཚེ། དམྱལ་བ་རྣམས་ཀྱིས་གསོལ་བ་བཏབ་པ་
291

ན། ཚེ་རབས་སྔ་མའི་གཤིན་རྗེའི་སྲུང་མ་དག་བསྟན་ནས། འདི་གསུངས་
སོ་ཞིས་ཟེར་ཏེ། གང་གི་ཕྱིར་དེ་ནི་
གང་གི་ཕྱིར་དེ་ནི་ཇི་སྲིད་འཚོའི་བར་དུ་དམྱལ་བ་དེ་དག་ལ་
གནོད་པ་བྱེད་ལ། ཤི་ནས་ནི་དམྱལ་བའི་སྲུང་མ་ཤིན་ཏུ་མི་བཟད་པ་གཞན་
དག་ཀྱང་དེར་སྐྱེས་ནས་གནོད་པར་བྱེད་དོ་ཞེས་སོ། །འབྱོར་པ་ཐམས་ཅད་ཀྱི་
མཐའ་ནི་རྒུད་པ་ཡིན་ཏེ། དེའི་ཕྱིར་བག་མེད་པ་མི་བྱའོ་ཞེས་བསྟན་པའི་ཕྱིར་
འདི་གསུངས་སོ། །གལ་ཏེ་མི་འདོད་པའི་འབྲས་བུའི་ལས་བྱེད་པའི་དུས་སུ་མི་
རྟོགས་ ཀྱང་སྨིན་པའི་ དུས་ སུ་ མི་ དེ་ རྟོགས་ པ་ ཡིན་ ནོ་ ཞེས་ བསྟན་ པའི་ ཕྱིར།
འདི་ནི་བདག་རྗེས་མི་འབྲང་བས། །ཞེས་བྱ་བ་ལ་སོགས་པ་ནས་ཇི་སྲིད་དུ་
ཚིགས་སུ་བཅད་པ་ལྔ་པོ་འདི་གསུངས་སོ། །བྱས་པ་ནི་འབྱུང་བའོ། ། ། །མ་་་་་་
བརྟགས་པ་ནི་མི་ཤེས་པའོ། །བྱིས་པ་ནི་སྐྱེ་བོ་རྨོངས་པ་སྟེ། བྱིས་པའི་སྐྱེ་བོ་དེ་
ནི་བྱས་པའི་ལས་ཀྱང་ངག་ལུས་བཞིན་དུ་སྐྱེ་བ་གཞན་དུ་འབྱུང་བར་མི་འགྱུར་
རོ་ཞེས་འདི་ལྟར་ངེས་པར་རྟོག་གོ །ཇི་ལྟར་མ་བརྟགས་པ་ཡིན་ཞེ་ན། འདི་
ནི་བདག་རྗེས་མི་འབྲང་བས། །ཞེས་བྱ་བ་སྟེ། སྡིག་པའི་ལས་འདི་ནི་བདག་
འགྲོ་བའི་རྗེས་སུ་འབྲང་བ་མ་ཡིན་ཏེ། དཔེར་ན་ལུས་བྱེད་པ་པོ་འདི་ནི་འདི་
ཉིད་དུ་འཇིག་པར་འགྱུར་ཏེ། དེ་བཞིན་དུ་དེས་བྱས་པས་ལས་ཀྱང་འཇིག་
པར་འགྱུར་རོ་སྙམ་པའོ། །ཇི་ལྟར་གང་དང་གང་དུ་ལུས་འགྲོ་བ་དེ་དང་དེར་
གྲིབ་མ་འགྲོ་བར་འགྱུར་ལ། དེ་མེད་ན་ནི་དེ་མེད་པར་འགྱུར་པ་དེ་བཞིན་དུ་
ཕ་རོལ་དུ་ནི་ཞེས་བྱ་བ་སྟེ། འཇིག་རྟེན་ཕ་རོལ་ཏུ་རྟོག་པར་འགྱུར་པའོ། །
གང་དུ་གནས་ནས་ཤེས་པར་འགྱུར་ཞེ་ན། སྡིག་པའི་ལས་ཀྱིས་འགྲོ་བ་དག
ཅེས་བྱ་བ་ཡིན་ཏེ། དེ་ན་གནས་པར་གྱུར་པ་ན། །ཞེས་བྱ་བ་ནི་ཚིག་གི་ལྷག་
མའོ། སྡིག་པའི་ལས་གང་ཡིན་པ་དེ་ནི་སྡིག་པའི་ལས་ཉིད་དོ། །སྡིག་པ་བྱེད་
པ་གང་ཡིན་པ་དམྱལ་ བ་ ལ་སོགས་པའི་འགྲོ་བ་དག་ ཏུ་ གནས་ ཤིང་ དེ་ དང་་
འབྲེལ་བ་ན་སྡིག་པ་ཤེས་པར་འགྱུར་རོ། །ནམ་ཞིག་ཅེ་ན་སྨྲས་པ། ནམ་ཞིག་
ན་འདི་ཉིད་ཀྱིས་ཚ་བར་འགྱུར་པ་སྟེ། གང་གི་ཚེ་འདི་ཉིད་ཀྱིས་སྡིག་པའི་
292

ལས་བྱས་པའི་བྱིས་པ་དེ་ཉིད་ཀྱི་རྣམ་པར་སྨིན་པའི་འབྲས་བུ་སོ་སོར་བསྟན་པ་
ན་སྡུག་བསྔལ་ཆེན་པོ་སྐྱེ་བར་འགྱུར་ཞིང་དེའི་ཚེ་སྡུག་བསྔལ་གྱི་འབྲས་བུས་ཉེ་
ལེན།
བར་ གདུངས་ པས་ དེའི་ སྐྱོན་ ཤེས་ ནས་ ཡིད་ ལ་ གཅགས་ པར་ འགྱུར་ ཏེ།
བདག་གིས་ནི་གང་སྡིག་པ་སྤྱོད་པ་ནི་ལེགས་བར་མ་བྱས་པ་སྟེ། ཇི་སྐད་དུ།
རིགས་པའམ་ཡང་ན་མི་རིགས་པས། །ལོངས་སྤྱོད་བདག་གིས་གང་བསགས་